**REGJISTRI I KËRKESAVE DHE PËRGJIGJEVE**

**Korrik 2025**

|  |  |  |  |  |  |  |
| --- | --- | --- | --- | --- | --- | --- |
| **Nr. Rendor** | **Data e kërkesës** | **Objekti i kërkesës** | **Data e përgjigjes** | **Përgjigje** | **Mënyra e përfundimit të kërkesës** | **Tarifa** |
| 1 | 04.07.2025 | Më duhet informacion në lidhje me pishinat që operojnë në Tiranë.Sa është numri i pishinave që operojnë në Tiranë?A ka nisur inspektimi i tyre nga ana juaj? Sa janë rastet që ju keni konstatuar shkelje në lidhje me mirëmbatjen e tyre?Cfarë masash keni marrë?Sa variojne masat administrative qe keni vendosur?Cilat jane shkeljet qe kane kryer me se shumti?  A kryen matje bashkia e Tiranes ne lidhje me dezifektimin e tyre me klor brenda parametrave, nese po cfare keni konstatuar konkretisht per kete element? | 11.07.2025 | Ujësjellës Kanalaizime Tiranë sqaron se Kushtet në të cilat operojnë administratorët e pishinave Publike dhe ato private nuk janë përgjegjësi e UKT. Për sa më sipër UKT nuk mund të jape informacion për këtë rast. | E pjesshme | Pa pagesë |
| 2 | 04.07.2025 | Në kuadër të monitorimit të investimeve strategjike dhe administrimit të pronave publike në territorin tuaj, ju kërkojmë të na vënë në dispozicion dokumentacionin zyrtar për periudhën nga viti 2016 deri më sot, në lidhje me:  Vendimet e Këshillit Bashkiak që kanë miratuar kalimin e pronave publike në favor të investitorëve strategjikë në territorin e bashkisë tuaj, duke përfshirë numrin, datën dhe përshkrimin e pronave të përfshira.Buxhetet, fondet apo ndihmat e tjera financiare që bashkia ka miratuar ose dhënë për investitorët strategjikë në territorin tuaj. Investimet e bashkisë tuaj në infrastructure me përfitues investitorët strategjikë.Projektet infrastrukturore të parashikuara dhe buxhetet përkatëse me përfitues investitorët strategjikë. Çdo akt, marrëveshje apo dokument tjetër që lidhet me marrëdhëniet institucionale dhe financiare mes bashkisë dhe investitorëve strategjikë. | 11.07.2025 | Në kuadër të monitorimit të investimeve strategjike dhe administrimit të pronave publike në territorin e Bashkisë Tiranë për periudhën nga viti 2016 deri më sot në lidhje me:1.Vendimet e Këshillit Bashkiak që kanë miratuar kalimin e pronave publike në favor të investitorëve strategjik në territorin e Bashkisë, duke përfshirë numrin, datën dhe pëshkrimin e pronave të përfshira.  2.Buxhetet, fondet apo ndihmat e tjera financiare që Bashkia ka miratuar ose dhënë për investitorët strategjik. 3.Investimet e Bashkisë në infrastrukturë me përfitues investitorët strategjik. 4.Projektet infrastrukturore të parashikuara dhe buxhetet përkatëse me përfitues investitorët strategjik. 5.Çdo akt-marrëveshje apo dokument tjetër që lidhet me marëdhëniet institucionale dhe financiare mes Bashkisë dhe investitorëve strategjik. Drejtoria e Arkivit Qendror dhe Protokollit ju bën me dije se, ndodhur në kushtet ku kërkesa juaj nuk përmban të dhëna identifikuese mbi investitorët strategjik ose çdo të dhënë tjetër pasi informacioni i dhënë nga ana juaj nuk ështe i plotë. | E pjesshme | Pa pagesë |
| 3 | 04.07.2025 | Të na vini në dispozicion informacionin nëse është paraqitur pranë Bashkisë Tiranë kërkesë për leje ndërtimi për ndërtimin në truallin në fjalë, nga subjekti “COLOSSEO CONSTRUCTION” sh.p.k.  Nëse është depozituar kërkesa për leje ndërtimi, të na jepni:  Kopje të projektit të paraqitur për miratim; Numrin e protokollit dhe statusin aktual të aplikimit;  Emrin e projektuesit dhe të përfaqësuesit ligjor të shoqërisë ndërtuese; Afatet dhe dokumentet shoqëruese që janë depozituar. | 30.07.2025 | Inspektorati i Mbrojtjes së Territorit, Bashkia Tiranë ligjore në zbatim të Ligjit nr.9780, datë 16.07.2007 “Për Inspektimin dhe Mbrojtjen e Territorit nga Ndërtimet e Kundërligjshme”(i ndryshuar), Ligjit nr.107, datë 31.07.2014 “Për Planifikimin dhe Zhvillimin e Territorit”(i ndryshuar), V.K.M nr.408, datë 13.05.2015 “Për miratimin e Rregullores së Zhvillimit të Territorit”(i ndryshuar), V.K.M nr.894, datë 04.11.2015 “Për unifikimin e proçedurave të kontrollit të territorit nga Inspektorati Kombëtar i Mbrojtjes së Territorit dhe Inspektorati Vendor i Mbrojtjes së Territorit”, inspektorët kanë kryer inspektimin në objekt në rrugën “Mustafa Qosja”, Njësia Administrative Nr. 5 Tiranë. Për konstatimin e kundërvajtjes administrative: “Subjekti ka vendosur 18 shufra metalike me gjatësi ≈50cm dhe 5 shufra të tjera metalike me gjatësi ≈ 2.5 m., pa u pajisur me lejen përkatëse”, ndaj subjektit me NIPT: K37426001Q, është mbajtur procedura ligjore:  • Proces verbal për konstatimin e kundërvajtjes nr. 7512, datë 14.07.2025  • Vendim për dënimin me gjobë nr. 6819, datë 21.07.2025  • Vendim për prishjen e objektit të kundërligjshëm nr. 3554, datë 21.07.2025 | E pjesshme | Pa pagesë |
| 4 | 07.07.2025 | Në cilën datë është dhënë leja e ndërtimit për "Zhvlllim kompleks për shtese kati dhe ndryshime te ambienteve ekzistuese te hotelerise, ndertimin e ambienteve te'reja per sherbime hotelerie, zyra dhe godine rezidenciale", me vendndodhje ne Bashkine Tirane", me zhvillues shoqerite "Kastrati Residence" sh.p.k, "Kastrati Hotels & Toëer" sh.p.k dhe "Mak Elite Offices" sh.p.k. Referuar së datës 08.1I.2019, KKT i ka kaluar në kompetencë bashkisë Tiranë dhënien e lejes për këtë objekt.  Ju lutëm më vendosni PDF ose link lejen e dhënë nga Bashkia Tiranë. |  |  |  |  |
| 5 | 07.07.2025 | Kërkoj informacion për lejen e ndërtimit me nr.prot. E-13981/7, datë 19.10.2019 nga shoqëria “ERE Architecture & Construction” sh.p.k, si më poshtë: A ka kryer punime kompania ndërkohë që ka pasur leje nga Bashkia Tiranë? Deri në ç’fazë kanë qenë këto punime, specifikoni sipas kontatimeve tuaja në terren?  A e ka paguar taksën e ndikimit në infrastrukturë? Sa është kjo taksë, specifikoni vlerën e paguar? |  |  |  |  |
| 6 | 08.07.2025 | Numrin total të e-kioska-ve të vendosura në qytetin e Tiranës. Lokacionet e tyre.  Kostoja totale e projektit (instalimi, mirëmbajtja etj.). Shërbimet që ofrohen dhe sa janë përdorur këto kioska nga qytetarët ndër vite.Arsyeja pse një pjesë e tyre duket jashtë funksioni. Nëse ekziston ndonjë raport zyrtar mbi funksionalitetin apo të ardhmen e projektit. | 25.07.2025 | Në përgjigje të kërkesës tuaj, ardhur në adresën elektronike të koordinatorit për të drejtën e informimit, regjistruar këtu me nr. D-13772 prot., datë 08.07.2025, në të cilën kërkohet informacion për sistemin e-kiosk, konkretisht:  • Numrin total të e-kioska-ve të vendosura në qytetin e Tiranës.  • Locacionet e tyre.  • Kostoja totale e projektit (instalimi, mirëmbajtja etj.).  •Shërbimet që ofrohen dhe sa janë përdorur këto kioska nga qytetarët ndër vite.  • Arsyeja pse një pjesë e tyre duket jashtë funksioni.  •Nëse ekziston ndonjë raport zyrtar mbi funksionalitetin apo të ardhmen e projektit.  Ju informojmë si më poshtë vijon:  • Sistemi ekiosk fillimisht është implementuar në 10 (dhjetë) vendndodhjet e mëposhtme:  1. Bashkia Tiranë, Godina Qendrore  2. Njesia Administrative nr. 2  3. Njesia Administrative nr. 5  4. Njesia Administrative nr. 11  5. Njesia Administrative nr.6  6. Njesia Administrative Farkë  7. Njesia Administrative Vaqarr  8. Njesia Administrative Bërzhitë  9. Njesia Administrative Petrelë  10. Lagja nr 13  • Shërbimet e ofruara:  1. Hapësira Publike  1. Leje për zënie hapësire publike për Hapësira Reklamuese (City Lights)  2.Leje për zënie hapësire publike për ekspozimin e mallrave jashtë njësisë së tregtimit  3.Leje për zhvillim aktiviteti promovues, artistik, kulturor, manifestimi politik etj  4. Leje për zhvillim panairi në hapësirat publike  5.Leje për zënie hapësire publike nga aktivitetet restorative dhe/ose rekreative  6. Leje për zhvillimin e aktiviteteve ambulatore në hapësirat publike, tregjet  7. Hyrje-Dalje për mjetet e subjekteve që kryejnë aktivitete tregtare  8. Hyrje-Dalje për mjetet në banesë  2. Strehimi Social  1. Informacion mbi fazën e parë të aplikimit  2. Formulari i Strehimit  3.Njoftimi publik, Të ardhurat minimum dhe maksimum të përfituesve potencial  4. Informacion mbi fazën e dytë të aplikimit  5.Dokumentacioni që duhet të dorëzohet nga individët apo familjet që kanë kaluar fazën e parë të aplikimit  C. Transporti Publik  1.Liçencë për transport të udhëtarëve me Taksi 4+1 dhe 8+1, Faza e Parë, Fizik  2.Liçencë për transport të udhëtarëve me Taksi 4+1 dhe 8+1, Faza e Dytë, Fizik  3.Liçencë për transport të udhëtarëve me Taksi 4+1 dhe 8+1, Faza e Parë, Juridik  4.Liçencë për transport të udhëtarëve me taksi 4+1 Dhe 8+1, Faza e Dytë, Juridik  5.Ndryshimin e automjetit taksi, Faza e Parë, Fizik/Juridik 6. Për ndryshimin e automjetit taksi, Faza e Dytë, Fizik/Juridik Faqe 6 nga 17  6. Liçencë për shërbime të rregullta të specializuara  7. Për autorizim qarkullimi brenda unazës së qytetit  8. Pajisjen me autorizim për parkim në vendet e rezervuara për invalid  9. Pajisjen me autorizim për parkim nga invalidët në parkimet publike  10.Rinovimi i liçencës për transportin e udhëtarëve me taksi 4+1 dhe 8+1, Fizik/Juridik  11.Ndryshimin e mjetit të çertifikuar me një mjet të ri për transportin e udhëtarëve në linjë të rregullt qytetëse, Juridik  12.Ndryshimin e mjetit të çertifikuar, me një mjet të ri për transportin e udhëtarëve në linjë të rregullt rrethqytetëse, Juridik  13.Rinovimi i liçencës për transportin e udhëtarëve në linjë të rregullt qytetëse, Juridik  14.Rinovimi i liçencës për transportin e udhëtarëve në linjë të rregullt rrethqytetëse, Fizik/Juridik  15.Shtimin e mjetit për transportin e udhëtarëve në linjë të rregullt qytetëse, Juridik  16.Shtimin e mjetit për transportin e udhëtarëve në linjë të rregullt rrethqytetëse, Juridik  17.Pajisjen me/Rinovim çertifikate për transport mallrash brenda vendit për llogari të vet, Juridik  18.Pajisjen me/Rinovim çertifikate për transport mallrash brenda vendit për llogari të vet, Juridik  19.Pajisjen me liçencë për agjenci transporti të udhëtarëve brenda vendit dhe taksi fizik, Juridik  20.Pajisjen me liçencë/çertifikatë për transportin e udhëtarëve në linjë të rregullt qytetëse, Juridik  21.Pajisen me liçencë/çertifikatë për transportin e udhëtarëve në linjë të rregullt rrethqytetëse, Fizik/Juridik  22.Pajisjen me dublikatë liçencë/çertifikatë/leje/autorizim, Fizik/Juridik  23.Çertifikatë për transport udhëtarësh për llogari të vet brenda vendit  24.Pajisjen me liçensë për agjenci transporti ndërkombëtar të udhëtarëve – Rinovim  25.Pajisjen me liçencë për agjenci të transportit të udhëtarëve brenda vendit dhe taksi - Rinovim, Fizik/Juridik  26.Pajisjen me/rinovim liçence dhe certifikatë për transport malli për të tretë dhe me qera brenda vendit, Fizik/Juridik  27.Pajisjen me liçencë për agjenci transporti ndërkombëtar të udhëtarëve  28.Pajisjen me liçencë/çertifikatë për transportin e udhëtarëve në linjë të rregullt qytetëse, Faza e Dytë, Juridik  29.Pajisjen me liçencë/çertifikatë për transportin e udhëtarëve në linjë të rregullt rrethqytetëse, Faza e Dytë, Juridik  30.Formulari Tip i autodeklarimit  31.Për ndryshim mjeti të çertifikikuar për transport udhëtarësh për llogari të vet brenda vendit Faqe 7 nga 17  32.Për ndryshimin e mjetit të çertifikuar, me një mjet të ri, ose shtimin e mjeteve për transport të mallrave për të tretë dhe me qira brenda vendit, Fizik/Juridik  33.Për ndryshimin e mjetit të çertifikuar, me një mjet të ri për transportin e udhëtarëve në linjë të rregullt qytetëse, Juridik  Referuar pyetjes “Sa janë përdorur këto kioska nga qytetarët ndër vite”, ju informojmë se janë përdorur masivisht.  •Kostoja totale e projektit (instalimi, mirëmbajtja etj.).  Sistemi e-kiosk është implementuar në vitin 2017 dhe ka pasur vlerë të investimit 1,608,000 (një milion e gjashtëqind e tetë mijë) lekë me TVSH dhe vlerë të mirëmbajtjes 377.280 (treqind e e shtatëdhjetë e shtatë mije e dyqind e tetëdhjetë) lekë me TVSH  •Arsyeja pse një pjesë e tyre duket jashtë funksioni.  Momentalisht, disa pajisje janë përkohësisht jashtë funksionit si rezultat i problemeve fizike të njësive qendrore, për të cilat po marrim masa.  •Nëse ekziston ndonjë raport zyrtar mbi funksionalitetin apo të ardhmen e projektit.  Jo nuk hartohen raporte mbi funksionalitetin apo të ardhmen e projektit. | E plotë | Pa pagesë |
| 7 | 08.07.2025 | Në bazë të ligjit 119/2014 “Për të Drejtën e Informimit” kërkojmë nga institucioni juaj vendosjen në dispozicion te dokumentave të planit të mbarështrimit për ekonominë pyjore Vorë Vërri, kërkesë kjo e bazuar edhe në Udhëzimin e planeve të mbarështrimit të pyjeve dhe kullotave për bashkëpunimin me ojf-të, ku qendra MEET publikon të dhënat e planeve të mbarështrimit në portalin kombëtar.Mbi këtë bazë kërkojmë një kopje të planit të mbarështrimit, likujduar sipas faturës së mëposhtme, si dhe vendimin e miratimit në këshillin e Bashkisë, si dhe edhe në Ministrinë e Mjedisit. • 2101001 Bashkia Tirane Hartim plan te mbareshim te ekonom pyjore Vore Verri Fz II UP1086 9.4.24 Njf fit14463/7 1.7.24 Knt14463/9 19.7.24 Urdh2209 7.8.24 Sc2400143 Sc5263/24 Sit2 16.4.25 Pv marr dr16.4.25 Fat7/25 17.4.25, me vlerë 1,001,654 lek.Gjithashtu kërkojmë edhe programin në access, së bashku me hartat. | 23.07.2025 | Në përgjigje të kërkesës tuaj datë 07.07.2025, protokolluar pranë Bashkisë Tiranë me Nr. E-13807 prot, datë 08.07.2025, me lëndë Kërkesë për Informacion, në lidhje me hartimin e planit të Mbarshtimit të Ekonomisë pyjore “Vorë-Verri”, ju bëjmë me dije sa më poshtë: Me financimin e Bashkisë Tiranë, është iniciuar procedura e hartimit të Planit të Mbarshtimit të kësaj ekonomie pyjore. Subjekti fitues i procedures së prokurimit publik është “Deja”sh.p.k.  Ky subjekt ka përfunduar:  -Punimet përgatitore të fazes së parë.  -Punimet në terren të fazes së dytë.  Aktualisht,po zhvillohen punimet e fazës së tretë,të cilat përfshijn:  -Përpunimin e të dhënave nga zyra e projektit.  -Llogaritjen dhe përpunimin e të dhënave për hartimin e draftit përfundimtar të planit të mbarshtimit të ekonomisë pyjore “Vorë-Vërri”  Mbarështimi i pyjeve realizohet në përputhje me politikat dhe Programin Kombëtar të Pyjeve, duke garantuar ruajtjen, zhvillimin dhe ripërtëritjen e fondit pyjor kombëtar, sigurimin e kushteve për shfrytëzimin e tij në përputhje me prioritetet kombëtare. Mbarështimi i pyjeve përshtatet dhe plotësohet në përputhje me ndryshimet e gjëndjes së fondit pyjor kombëtar, si dhe me ndryshimet shoqërore dhe ekonomike të vendit “Plani i mbarështimit” është dokumenti bazë për mbarështimin e një ekonomie pyjore, që përmban analizën e gjendjes së pyjeve, përcakton objektivat që duhet të realizohen në funksion të statusit që kanë, si dhe planifikon masat për trajtimin e tyre dhe ndërhyrjet për vitet e ardhshme.  Plani i mbarështimit të ekonomisë pyjore, është dokument bazë afatgjatë për pyjet, për realizimin e qeverisjes, zhvillimin dhe mbrojtjen e tyre, i vlefshëm për një periudhë 10-vjeçare. Ju informojmë se punimet janë duke u zhvilluar brënda afateve kohore të përcaktuara në kontratë, dhe plani i mbarshtimit po hartohet në përputhje me Manualin e Mbarshtimit të Pyjeve dhe Kullotave ,nr.864,date 30.01.2019.  Pas përfundimit të hartimit të planit, në zbatim të nenit 11, të Ligjit nr.57/2020”Për Pyjet” dokumenti do të kalojë për miratim paraprak në Këshillin Bashkiak, dhe më pas për miratimin përfundimtar në Ministrin e Turizmit dhe Mjedisit.  Pasi të kenë mbaruar të gjitha fazat dhe të jetë miratuar si plan ju mund ta merni në faqen e Web të Bashkisë Tiranë ose ta tërhiqni pranë Drejtorisë së Zhvillimit Ekonomik. | E plotë | Pa pagesë |
| 8 | 09.07.2025 | Sa eshte numri I bizneseve ne Bashkine Tirane per te cilet ka ndryshuar pergjegjesia tatimore sipas llojit te pergjegjesise gjatet vitit 2023? Kur beri perditesimin e pergjegjesise tatimore DPTTV, Bashkia Tirane per kete kategori subjektesh? A beri njoftim per ndryshimin e pergjegjesise tatimore dhe masen e detyrimeve qe shtoheshin/paskesoheshin ne subjekete perkatese DPTTV, Bashkia Tiranë? | 17.07.2025 | 1. Lidhur me numrin e bizneseve për të cilët ka ndryshuar përgjegjësia tatimore sipas llojit të përgjegjësisë gjatë vitit 2023:  Drejtoria e Përgjithshme e Taksave dhe Tarifave Vendore nuk ka kompetenca për përcaktimin ose ndryshimin e përgjegjësisë tatimore për subjektet, pasi ky është funksion që i përket Drejtorisë së Përgjithshme të Tatimeve dhe Drejtorisë Rajonale Tatimore Tiranë, në zbatim të ligjit nr. 9920, datë 19.05.2008 “Për procedurat tatimore në Republikën e Shqipërisë” i ndryshuar.  Në kuadër të bashkëpunimit institucional, Drejtoria e Përgjithshme e Taksave dhe Tarifave Vendore ushtron detyrat që i ngarkohen në përputhje me të dhënat që i transmetohen nga sistemet tatimore qendrore, konkretisht nga Drejtoria Rajonale Tatimore Tiranë si autoriteti ligjor kompetent për caktimin/ ndryshimin e këtyre përgjegjësive tatimore. Në këtë kuadër, kërkesën për informacionin statistikor të kërkuar mund ta drejtoni direkt pranë autoritetit që i prodhon këto të dhëna.  2. Lidhur me përcaktimin e përgjegjësisë tatimore për kategori të ndryshme biznesesh:  Ky proces kryhet nga organet tatimore qendrore, në përputhje me klasifikimin ligjor dhe standardet e administrimit tatimor, dhe nuk përfshihet në kompetencat vendimmarrëse të Drejtorisë së Përgjithshme të Taksave dhe Tarifave Vendore. Informacioni i cituar prej jush, merret periodikisht nga organet tatimore qendrore, pra nga Drejtoria Rajonale Tatimore Tiranë.  3. Lidhur me njoftimin për ndryshimin e përgjegjësisë tatimore dhe ndikimin në detyrimet vendore:  Në rastet kur një subjekt rezulton me ndryshim në përgjegjësi tatimore apo në statusin e tij, Drejtoria Taksave dhe Tarifave Vendore njoftohet në mënyrë zyrtare dhe elektronike nga Drejtoria Rajonale Tatimore, dhe më pas vepron mbi bazën e të dhënave të përditësuara, duke pasqyruar efektet përkatëse në regjistrin e detyrimeve vendore sipas legjislacionit në fuqi.  Theksojmë se konfirmimi i përgjegjësisë tatimore në çdo rast bëhet nëpërmjet shkëmbimit të informacionit me Drejtorinë Rajonale Tatimore Tiranë, si i vetmi autoritet ligjor për caktimin apo ndryshimin e përgjegjësisë tatimore.  Këto ndryshime të përgjegjësisë tatimore, përsa i përket ndikimit në detyrimet vendore, si në rastin e vlerësimeve tatimore në rritje apo në zbritje, i njoftohen subjekteve taksapagues nëpërmjet shërbimit postar, në përputhje me përcaktimet e Kodit të Procedurave Administrative. | E plotë | Pa pagesë |
| 9 | 09.07.2025 | Sa eshte numri I bizneseve ne Bashkine Tirane qe I nenshtrohen pageses se tarifes per zenien e hapesire publike per vitet 2020, 2021, 2022, 2023 dhe 20024? Sa eshte siperfaqja e hapesire publike qe kane zene bizneset ne bashkine Tirane qe I nenshtrohen pageses se tarifes per zenien e hapesire publike per vitet 2020,2021,2022,2023, 2024? Sa eshte detyrimi per tarifen e zenies se hapesire publike per bizneset ne Bashkine Tirane per vitet 2020,2021,2022,2023 dhe 2024? | 17.07.2025 | 1. Lidhur me numrin e bizneseve në Bashkinë Tiranë, të cilët i nënshtrohen pagesës së tarifës për zënien e hapësirës publike për vitet 2020-2024:  Drejtoria e Përgjithshme e Taksave dhe Tarifave Vendore, në përputhje me përcaktimet e Vendimit numër 158, datë 26.12.2019, të Këshillit Bashkiak Tiranë “Për miratimin e sistemit të taksave dhe tarifave vendore në qytetin e Tiranës”, të ndryshuar, në cilësinë e zyrës së taksave të pushtetit vendor për Bashkinë Tiranë, ju informon se detyrimit për pagimin e tarifës së shfrytëzimit të hapësirës publike i nënshtrohen:  - Për vitin 2020, 1.64 % e bizneseve;  - Për vitin 2021, 1.54 % e bizneseve;  - Për vitin 2022, 1.40 % e bizneseve;  - Për vitin 2023, 1.32 % e bizneseve;  - Për vitin 2024, 1.27 % e bizneseve;  2. Përsa i përket sipërfaqes së hapësirës publike për të cilën paguhet detyrimi nga bizneset e Bashkinë Tiranë, për shfrytëzimin prej tyre të hapësirës publike, ju informojmë se kjo e dhënë e kërkuar prej jush në formën e një shumatoreje për çdo vit, është e pamundur të nxirret teknikisht nga punonjësit sipas kodeve vendore që ata mbulojnë. Këto të dhëna mund të nxirren rast pas rasti për kodet vendore të cilët paguajnë këtë detyrim pranë DPTTV.  3. Në lidhje me detyrimin e tarifës për shfrytëzimin e hapësirës publike për bizneset në Bashkinë Tiranë, lutem referojuni Vendimit numër 158, datë 26.12.2019, të Këshillit Bashkiak Tiranë “Për miratimin e sistemit të taksave dhe tarifave vendore në qytetin e Tiranës”, të ndryshuar, konkretisht Aneksit numë 8, në të cilin jepen vlerat e detyrimit që secili subjekt i interesuar duhet të paguajë për shfrytëzimin e hapësirës publike, në përputhje me tipologjinë dhe zonën përkatëse të tarifimit. | E plotë | Pa pagesë |
| 10 | 09.07.2025 | Prej dy ditësh ne Tirane ka filluar lirimi i hapësirave publike të zëna në kundërshtim me ligjin pas nje urdhri nga kryeministri Edi Rama. Sa metër katror hapësirë publike janë liruar në territorin e Bashkisë Tiranë që prej nisjes së aksionit? Konkretisht cilat janë rrugët apo zonat ku është ndërhyrë më së shumti?  A ka pasur penalitete më përpara për subjektet që kishin zaptuar sipërfaqe ne kundërshtim me ligjin? sa subjekte janë gjobitur brenda katër viteve për zaptim të hapësirave publike? A keni konkretisht evidenca zyrtare për shkelësit dhe a ka pasur paralajmërime më herët? Cilat struktura brenda bashkisë janë përgjegjës për situatën që shikojmë sot në Tiranë? Pse eshte toleruar ky fenomen? Dhe, pse ndërhyrja nisi pas ultimatumit të kryeministrit dhe jo si pjesë e punës së përditshme të bashkisë? A keni një plan konkret se si do monitorohet puna me qëllim që të mos ketë ripërsëritje të fenomenit? | 25.07.2025 | “Në përgjigje të kërkesës suaj të sipërcituar, ju sqarojmë se, duke marrë në konsideratë se marrja e detyrës si Drejtoreshë e Policisë Bashkiake ka ndodhur në muajin maj 2025, periudha në dispozicion për marrjen në dorëzim të përgjegjësive dhe organizimin e punës ka qenë e kufizuar.  Megjithatë, gjatë kësaj kohe, Policia Bashkiake ka ndërmarrë një aksion të gjerë në shkallë qyteti për lirimin e hapësirave publike të zëna në mënyrë të paligjshme, si pjesë e angazhimit të saj për rivendosjen e rendit urban dhe garantimin e aksesit të qytetarëve në mjediset e përbashkëta. Ky aksion është iniciuar në bazë të një vlerësimi të brendshëm të situatës në terren dhe është intensifikuar gjatë javëve të fundit në bashkëpunim me strukturat përgjegjëse. Procesi i lirimit të hapësirave publike është i vazhdueshëm dhe dinamik, duke përfshirë verifikime në terren, ndërhyrje administrative dhe bashkëpunim të ngushtë me Njësitë Administrative përkatëse. Për shkak të kompleksitetit të situatës në zona të ndryshme të qytetit dhe faktit që ndërhyrjet janë ende në vijim, aktualisht nuk është e mundur të jepen të dhëna të detajuara mbi sipërfaqet e liruara në metra katrorë për çdo njësi administrative. Megjithatë, ndërhyrjet janë fokusuar kryesisht në zonat me fluks të lartë përdorimi publik, rrugët kryesore dhe akset që prej kohësh përbëjnë problematikë për sa i përket zaptimit të hapësirave publike. Ky aksion zhvillohet në përputhje me detyrimet e planeve të punës të miratuara dhe është në linjë me prioritetet e qeverisjes vendore, duke u realizuar në bashkëpunim të ngushtë me institucionet ligjzbatuese. Së fundmi, ju bëjmë me dije se Policia Bashkiake është në proces hartimi të një plani monitorimi të vazhdueshëm, me qëllim parandalimin e ripërsëritjes së këtij fenomeni përmes kontrolleve të rregullta dhe nismave të vazhdueshme sensibilizuese ndaj qytetarëve, në lidhje me rëndësinë e respektimit dhe mbrojtjes së hapësirave publike”. | E plotë | Pa pagesë |
| 11 | 11.07.2025 | Bashkia për pastrimin dhe mirëmbajtjen e mjedisit dhe infrastrukturës rrugore në zonën e Lanabregasit (lart mbi Urën e Lanës në zonën e Lanabregasit), pranë Kompleksit ku janë akomoduar Komuniteti Rom, të sistemuar nga bashkia në vitet e fundit. (Njihet edhe me emrin Rruga Lek Gjiknuri/Shkozë)  https://earth.google.com/web/search/lanabregas, shkoy/@41.33324353,19.87842769,229.61473719a,343.05568103d,35y,136.97070027h,37.9383019t,-0r/data=CiwiJgokCamnqVuoq0RAEVzTiqQeq0RAGd7sGWFS5jNAIa8RE\_BT4zNAQgIIAToDCgEwQgIIAEoNCP\_\_\_\_\_\_\_\_\_\_\_wEQAA - Koordinatat të marra nga Google earth.  Prej një periudhe të gjatë, në këtë zonë vërehet një situatë e rënduar higjieno-sanitare, si pasojë e grumbullimit të mbetjeve urbane jashtë kapaciteteve të kosheve të vendosura, si dhe mungesës së theksuar të ndërhyrjeve për pastrimin manual të zonës nga punonjësit e shërbimit. Mbetjet e depozituara në rrugë dhe hapësira të përbashkëta janë kthyer në burim ndotjeje të dukshme dhe rrezik potencial për shëndetin e banorëve, veçanërisht fëmijëve. Kjo situatë është përkeqësuar edhe nga degradimi i rrugës dhe mungesa e mirëmbajtjes së saj.  1. A ekziston një plan ndërhyrjeje periodike për pastrimin e zonës në fjalë, përfshirë edhe shërbimet përtej boshatisjes së kosheve (si pastrimi i hapësirave publike, rrugëve dhe rrugicave)ë Theksoj është domosdoshmëri pastrimi manual i ambjentit.Cilat janë strukturat përgjegjëse për ofrimin e këtij shërbimi dhe sa herë në javë është planifikuar pastrimi në këtë zone, A është planifikuar ndonjë ndërhyrje për riparimin apo rehabilitimin e rrugës që ndodhet në gjendje të amortizuar dhe që përbën vështirësi për qarkullimin e banorëve. A janë marrë në shqyrtim ndonjëherë ankesat apo njoftimet e banorëve të zonës në lidhje me këtë problematikëë. Nëse nuk janë parashikuar ndërhyrje, cili është argumentimi i strukturave përkatëse për mosangazhimin në këtë zonëë  Pse deri tani nuk është kryer asnjë pastrim manual në këtë zonë, e cila duket të jetë lënë në harresë, pavarësisht problematikave të dukshme në terrenë |  |  |  |  |
| 12 | 11.07.2025 | Vënie në dispozicion dokumentacion arkivor | 21.07.2025 | Ju bëjmë me dije se në zbatim të ligjit nr. 9154, datë 06.11.2003, “Për Arkivat”, I ndryshuar, Drejtoria e Arkivit Qendror dhe Protokollit administron në arkivin e saj dokumentacionin e 12 viteve të fundit. Për kërkesësn tuaj, lutemi drejtohuni pranë Drejtorisë së Përgjithshme të Arkivave. | E plotë | Pa pagesë |
| 13 | 14.07.2025 | AN 200120250041 Kërkoj ana Juaj :  • Statusin aktual të aplikimit të kryer  • Arsyet e vonesës për aplikimin e kryer | 29.07.2025 | Në lidhje me kërkesën tuaj mbi aplikimin nr. AN 200120250041, datë 20.01.2025 ju sqarojmë si më poshtë:Pas aplikimit në sistemin elektronik në datë 20.01.2025, me shkresën nr. E – 1298/1 datë 01.02.2025 aplikuesi z. Endri Bega është njoftuar nëpërmjet sistemit elektronik të lejeve për “Pranimin për formë” të aplikimit.  Në datë 01.02.2025 aplikimi është dërguar për mendim te institucionet përkatëse: ASHK Tiranë Veri, Gis Kadastër dhe Instituti Kombëtar i Trashëgimisë Kulturore.  Në datë 14.02.2025 ka përfunduar procedura e mendimit të institucioneve.  Pas hartimit dhe miratimit të Raportit të Vlerësimit Teknik, ngarkuar në sistem në datë 10.03.2025, aplikimi u përfshi për shqyrtim dhe vendimmarrje në Këshill Teknik i cili më datë 25.03.2025 ka dhënë opinionin përkatës.  Më datë 05.05.2025 është ngarkuar projekt vendimi i miratimit të lejes për ndryshim funksioni në sistemin elektronik, i nënshkruar nga DPPZHT dhe dërguar te Kryetari i Bashkisë për miratim në datë 07.05.2025.  Jemi në pritje të vendimmarrjes së Kryetarit për zbardhjen e miratimit të lejes në sistemin elektronik, me qëllim dërgimin e shkresës përcjellëse pranë Agjencisë Shtetërore të Kadastrës. | E plotë | Pa pagesë |
| 14 | 16.07.2025 | Informacion në lidhje me bunkerët e ndërtuar gjatë periudhës së komunizmit për realizimin e një reportazhi në kuadër të projektit “Debunked-Jetë të reja për strehat e vjetra të luftës”, i mbështetur nga programi Evropian SoJo, që fokusohet në gazetarinë që ofron zgjidhje.Inventari dhe administrimi I bunkerëveA ka Bashkia e Tiranës një inventar ose listë të bunkerëve që ndodhen brenda territorit të saj? Nëse po, sa është numri dhe ku janë të shpërndarë gjeografikisht?Sa janë jashtë funksionit/ të braktisur/ të dëmtuar? Sa janë transformuar?Cilat janë përgjegjësitë ligjore dhe institucionale që ka Bashkia e Tiranës për administrimin, mirëmbajtjen dhe mbrojtjen e bunkerëve që ndodhen në territorin e saj? A ka ndonjë akt ligjor, vendim qeverie ose dokument zyrtar që ia ngarkon këto detyrime Bashkisë?Projektet dhe transformimiA ka pasur iniciativa ose projekte konkrete të Bashkisë për transformimin e disa bunkerëve në hapësira mefunksione kulturore, sociale apo turistike? | 30.07.2025 | “Në përgjigje të shkresës së sipërcituar ju bëjmë me dije se:  -A ka Bashkia e Tiranës një inventar ose listë të bunkerëve që ndodhen në territorin e saj, sa është numri dhe ku janë shpërndarë gjeografikisht?  Bashkia e Tiranës në regjistrin kontabël të aseteve nuk ka aktive me emrin “Bunkerë”.  -Cilat janë përgjegjësitë ligjore dhe institucionale që ka Bashkia e Tiranës për administrimin, mirëmbajtjen dhe mbrojtjen e bunkerëve që ndodhen në territorin e saj?  Nga viti 2015 e deri më tani, në buxhetin e Bashkisë Tiranë nuk ka patur investime apo projekte konkrete për bunkerët”. | E pjesshme | Pa pagesë |
| 15 | 16.07.2025 | Informacion në lidhje me banesën e banorit të fshatit Baldushk, e z.Ibrahim Ibraliu, është klasifikuar përfituese nga programi i rindërtimit.A ka një arsye se pse nuk po i jepet leja e zhvillimit të projektit?Duke qënë se, niveli i dëmtimit prej tërmetit të vitit 2019 është DS-4, teksa familjarët banojnë aty, lutemi të shpejtoni masat. Çdo ditë që kalon është rrezik për ta. |  |  |  |  |
| 16 | 18.07.2025 | Në çfarë faze është ndërtimi i shkollës Edith Durham?  Sa ka kushtuar rindërtimi i kësaj shkolle?Kur pritet përfundimi i ndërtimit të shkollës Edith Durham?A do te jete funksionale shkolla Edith Durham per te pritur nxenesit ne nisjen e vitit te ri shkollor ne shtator | 30.07.2025 | Në buxhetin e Bashkisë Tiranë për vitin 2025 është miratuar projekti : “Ndërtimi i shkollës 9 vjecare “Edit Durham” me një kosto financiare prej 387,184,859 lekë. | E pjesshme | Pa pagesë |
| 17 | 21.07.2025 | Referuar zjarreve që kanë përfshirë pyjet dhe kullotat e bashkisë tuaj, përgjatë viteve 2020, 2021, 2022, 2023, 2024, kërkoj të dhënat e mëposhtëme, për secilin vit dhe Cilat Njësi Administrative (fshatra) u prekën nga zjarret (Lista)?Sa hektarë pyje u përshkruan nga zjarri në secilën Njësi Administrative?Sa hektarë konsiderohen të djegura (për secilën zonë, ekonomi pyjore, njësi)?Sa prej tyre kanë qënë halorë dhe sa fletorë (për secilën zonë)?Sa kanë qënë pyje të larta/ shkurrishte/ kullota (për secilën zonë)?Cili ka qënë shkaku i zjarrit (në secilën zonë)?Në cilën periudhë (datë) ranë zjarret dhe sa zgjatën deri në shurje (në secilën zonë)?Cili ka qënë dëmi financiar i shkaktuar nga djegia (nëse është bërë një vlerësim për secilin vit)?Sa ka qeënë numri i zjarreve në secilin vit?Sa ka qenë siperfaqja e pakesuar nga ndryshimi i perdorimit te fondit pyjor për secilin vit (nisur nga kuptimi që kërkohet në Udhezimin Nr. 1, dt. 9. 6. 20 I 6 "Për rregullat, procedurat e kerkimit, shqyrtimit e të miratimit të kërkesave për dhënie në përdorim të fondit pyjor dhe kullosor publik"? |  |  |  |  |
| 18 | 21.07.2025 | Referuar hidrocentraleve që po ndërtohen apo që operojnë në territorin e bashkisë tuaj, kërkoj, si vijon:  Gjendja e HEC-eve:  1. Listen e HEC-eve (emrat e tyre, lumenjtë dhe degët e lumenjve mbi të cilat po ndërtohen, apo operojnë) që ndodhen në territorin e bashkisë?  2. Njësitë administrative (apo fshatrat) në rë cilat janë vendosur këto HEC-e.  3. Njësitë administrative (apo fshatrat ) në rë cilat janë vendosur panelet fotovoltaike (nëse ka).  4. Njësitë administrative (apo fshatrat) në të cilat janë vendosur turbinat e erës (nëse ka).#  5. Ju lutem të specifikoni HEC-et që ndodhen (apo kalojnë) brenda territoreve te zonave të Mbrojtura  Të ardhura nga HEC-et:  6. Një listë të zërave të të ardhurave që merr bashkia nga një HEC që operon në territorin e saj (Psh., a merr taksë mbi pasurinë e paluajtshme, taksë për ndërtesa, taksë trualli, taksë tabele, të ardhura nga qiratë për troje, taksë ujësjellës kanalizime, tarifë vendore për hecin ujor, tarifë pastrimi dhe largimi të mbeturinave, tarifë për dhënie me kontratë qiraje nga fondi pyjor dhe kullosor, tarifë e shërbimit administrativ, tarifë e shërbimeve që kryen struktura e mbrojtjes nga zjarri, tarifë e mirëmbajtjes së infrastrukturës rrugore?).  7. Sa ishin të ardhurat e grumbulluara nga operimi i HEC-eve në vitin 2024?  8. A keni vendosur ndonjë taksë për dëmin që shkakton veprimtarimtaria e HEC-it në mjedis? Nëse po, në ç’kushte aplikohet, ç’vlere ka? Sa ishte vlera e përgjithshme që u përfitua për vitin 2024?  Të dhëna për mjedisin/habitatin:  9. Sa është sipërfaqja e përgjithshme që sipas kërkesës së kompanive koncensionare (në hektarë) është hequr nga fondi pyjor dhe kullosor dhe është vënë në dispozicion të projekteve të ndërtimit të HEC-eve (apo të paneleve diellore dhe të turbinave të erës, nëse ka)?  10. Sa nga kjo sipërfaqe i takon paneleve fotovoltaike dhe sa i takon turbinave të erës (nëse ka)?  11. A ka bashkia marrërveshje me secilën prej kompanive koncensionare, lidhur me përmbushjen e detyrimeve të marra përsipër nga kompanitë në fjalë, mbi zbatimin e angazhimeve të marra në favor të komunitetit, apo të mjedisit natyror, me qëllim zbutjen e pasojave që munnd të shkaktohen nga operimi i HEC-it? Nëse po, kërkoj kopje të këtyre marrëveshjeve.  12. A kanë banorët (në dijeninë tuaj, ndoshta përmes kryepleqve) marrëveshje të shkruar më kompanitë e HEC-eve, që mundëson përdorimin e përkohshëm të rrjedhës së ujit në favor të fermerëve vendas gjatë sezonit të vaditjes? Nëse po, ju lutem nga një kopje të marrëveshjeve.  13. Kopje të plotë të realizimit të buxhetit për vitin 2024, që përfshin realizimin e të ardhurave dhe realizimin e shpenzimeve. |  |  |  |  |
| 19 | 22.07.2025 | Rishikimin e statusit të familjes sonë për përfshirje në shortin e radhës, bazuar në kriteret e përmbushura.  Vendimin zyrtar të miratimit të përfitimit të familjes sonë, si dhe aktet e tjera që lidhen me këtë proces.  Kopjen e dokumentacionit që justifikon përjashtimin nga shorti, përfshirë çdo udhëzim apo vendim të brendshëm.  Listën e përfituesve të përzgjedhur në shortin e fundit dhe kriteret që janë përdorur. |  |  |  |  |
| 20 | 22.07.2025 | Cfarë parashikon konkretisht vendimi i Këshillit Bashkiak për rregullat e zenies se hapesiresa publike ne Bashkine Tirane?  Nëse po, lutemi na e vini në dispozicion dokumentin ose linkun. A ka plan urban konkret që përcakton paraprakisht se cilat trotuare lejohen për shërbim dhe cilat janë të dedikuara vetëm për këmbësorët?Cilat jane përcaktimet aktuale ne rregullore për ndarjen e trotuarit në përqindje? Si bëhet matja e hapësirës së lirë në trotuare gjatë inspektimeve? Po vihet re gjeresisht se jane hequr vetem cadrat nderkohe qe tavolinat jo, Cilat janë kriteret për dhënien e lejeve për vendosjen e tavolinave apo karrigeve në trotuar? A janë të njëjta në të gjitha njësitë administrative të Tiranës?Sa leje për përdorim të hapësirës publike janë dhënë në vitin 2023? Po në 2025? Mund të jepni një ndarje sipas njësive administrative?Sa është tarifa për përdorimin e hapësirës publike në trotuar (lekë/m²/muaj), si ndryshon nga zona në zonë? A ekziston ndonjë tarifë shtesë apo pagesë suplementare për tavolina/karrige që vendosen në trotuar?Aksionet e nisura kanë evidentuar faktin se bizneset kanë zënë më shumë se hapësira e lejuar? Sa masa administrative janë marrë në këto raste?A është planifikuar në të ardhmen që të përfshihet ne rregullore përqindje fikse për ndarjen e trotuarit ne raportin 70 me 30 siç pretendon kryeministri Edi Rama? |  |  |  |  |
| 21 | 24.07.2025 | Kërkesë për informacion mbi statusin e Deklaratës Paraprake për Punime. Në cilësinë e përdoruesit të hapësirës publike me sipërfaqe 29 m² në Rrugën e “Dibrës”, për të cilën është miratuar një Deklaratë Paraprake për Punime me nr. prot. k-15272/1, datë 28.06.2019, ju drejtohem me këtë kërkesë zyrtare për informacion. Gjatë një inspektimi të fundit nga punonjës të IMT Tiranë, më është kërkuar gojarisht çmontimi i tendës, me pretendimin se leja përkatëse është shfuqizuar. Duke qenë se kjo është komunikuar vetëm në mënyrë verbale dhe pa ndonjë dokument zyrtar, ju kërkoj sa më poshtë:  1. Të më vini në dispozicion kopjen zyrtare të çdo akti, vendimi apo shkrese, nëse ekziston, që vërteton shfuqizimin ose pezullimin e lejes/deklaratës në fjalë.  2. Nëse ekziston një urdhër për çmontimin e strukturës (tendës), të më dërgohet zyrtarisht me shkrim, duke përfshirë bazën ligjore dhe afatin për zbatim.  3. Në mungesë të një vendimi të tillë, konsideroj se leja e miratuar më parë vazhdon të jetë në fuqi dhe e vlefshme. |  |  |  |  |
| 22 | 24.07.2025 | Ne kuader te transparences e ligjit për të drejten e informimit a ka mundesi te informohem për:  Sa filma Artistik e Dokumentar mund të jenë xhiruar në zonën nën Administrimin e Bashkisë Tiranë.  Cilët prej tyre kanë marrë Leje xhirimi nga Bashkia Tiranë në zbatim të ligjit.  Cfare rruge është ndjekur për paisjen me leje xhirimi e sa ka qenë afati maksimal I paisjes me leje.  Po për xhirimet e palighshme e pa Leje xhirime cfare masash jane marre ne keto vite.  Nese ka kaq vështirësi për paisje me leje atëherë a mund të më thuash cili është funksioni I TFO e cila financohet nga Buxheti I Bashkise. |  |  |  |  |
| 23 | 24.07.2025 | Kontrata e bashkise me 'Delivery Associates' dhe raporti i analizes se kryer nga kjo kompani per bashkine. |  |  |  |  |
| 24 | 28.07.2025 | Referuar Procedures se prokurimit me REF-23575-03-30-2022 kërkoj nje kopje te dosjes se plote te procedures nga momenti I ngrijues se grupit te punes deri ne fund .Referuar Procedures se prokurimit me REF-23575-03-30-2022 a eshte lidhur kontrata me operatorin e shpallur fituese? Nese jo,perse? Rferuar procedures se prokurimit REF-84262-10-18-2023 kerkoj nje kopje te dosjes se plote te procedures ngamomenti i ngritjes se grupit te punes pefshire dhek opje te kontratave te lidhura deri ne fund.Referuar sherbimit te monitorimit te trafikut ne qytetin e Tiranes a ka Bashkia Tirane Kontrate ne vijim ne lidhje me kete sherbim? Nese po kerkoj nje kopje te kesaje kontrate. |  |  |  |  |
| 25 | 28.07.2025 | Kerkon nje kopje te shkrese se derguar nga shoqeria Integrated Energy BV S.P.V sh.p.k ( L72031013B) kundrejt Bashkise Tirane nga data 01.01.2018 e deri me sot dhe nje kopje te shkresave te derguara nga shoqeria Integrated Tecnology Servis sh.p.k ( L02302032c) kundrejt Bashkise Tirane nga dat 01.01.2018 e deri me sot. |  |  |  |  |
| 26 | 29.07.2025 | Në përputhje me Ligjin Nr. 119/2014 “Për të Drejtën e Informimit”, paraqesim në mënyrë  zyrtare këtë kërkesë për informacion dhe dokumentacion nga bashkia juaj:  1. Politika Bashkiake dhe Përgjegjësi Institucionale  1.1 A ka Bashkia Juaj ndonjë vendim, rregullore apo plan zyrtar në lidhje me garantimin e  mirëqenies së kafshëve të shoqërimit dhe manaxhimin e populates së kafshëve endacake në  territorin e saj?  Ju lutemi bashkëngjitni aktet, rregulloret apo dokumentet përkatëse të politikave.  1.2 Kur është përditësuar për herë të fundit ky dokument/kjo praktikë?  1.3 Cila strukturë në Bashkinë Tuaj është aktualisht përgjegjëse për këto çështje?  2. Censusi, Infrastrukturë dhe Shërbime Strehimi  2  Internal - Interne  2.1 A ka bashkia juaj një census ose një ide të numrit të qenve dhe maceve endacake në  territorin e saj?  2.2 A keni informacion mbi numrin e qenve dhe maceve në pronësi të qytetarëve në bashkinë  tuaj?  2.3 A ka Bashkia Juaj në pronësi/manaxhim një ose më shumë streha për kafshët?  2.4 Nëse po, ju lutemi të na informoni për të mbledhur të dhënat më poshtë:  - Nr. e strehave  - Adresën e plotë të Strehës/ave.  - Sa vite ka në funksion?  Numri i punonjësve dhe pozicionet e secilit?Cili është kapaciteti strehues i strehës?Çfarë shërbimesh ofrohen (kujdes mjekësor, sterilizim, birësim)?Cili është buxheti vjetor në dispozicion të strehës/strehave?A bashkëpunoni me organizatë(a) lokale për manaxhimin e Strehës/ave? Nëse po, me  cilën/cilat? A është streha e hapur për publikun?  Programe për Kontrollin e Kafshëve Endacake A zbaton apo financon bashkia juaj ndonjë program sterilizimi, vaksinimi apo kapjeje për  kafshët endacake? Ju lutemi të na siguroni të dhëna vjetore për 2 vitet e fundit për numrin e kafshëve të  sterilizuara, të vaksinuara ose të kapura. Nëse Bashkia ofron të tilla programe, i ofron e vetme, apo në bashkëpunim me palë të  tjera ? Nëse i ofron në bashkëpunim, cilat janë ato?Shërbime Veterinare dhe Aksesueshmëri A ka ndonjë shërbim veterinar të kontraktuar apo të mbështetur nga bashkia?A janë në dispozicion shërbime emergjente për kafshë endacake?A ka Bashkia klinika të lëvizshme apo shërbime për zonat rurale?  Edukim dhe Ndërgjegjësim Publik A ka mbështetur apo organizuar bashkia fushata publike mbi mirëqenien e kafshëve, sterilizimin, birësimin apo ndërgjegjësimin kundër mizorisë në 3 vitet e fundit?Nëse po, ju lutem të rendisni secilën prej tyre dhe vitin kur janë zhvilluar. A ka ndonjë program të zbatuar në shkolla apo qendra komunitare?  Do na ndihmonit nëse bashkëngjitni materiale të fushatave përkatëse nëse ka.Buxhet dhe Financim A ka një linjë buxhetore të dedikuar për qëllimin e manaxhimit dhe garantimit të  mirëqenies së kafshëve? Nëse po, cilat shuma janë alokuar në buxhetin bashkiak për aktivitete të lidhura me  mirëqenien e kafshëve gjatë 3 viteve të fundit? A ka përfituar Bashkia Juaj fonde nga donatorë, programe shtetërore apo OJF për mirëqenien e kafshëve të shoqërimit në territorin tuaj?  Nëse po, Ju lutemi t’i rendisni ato. Mekanizma Ankese dhe Raportimi A ekziston një kanal zyrtar që qytetarët të raportojnë për kafshë endacake, abuzime apo  shkelje të mirëqenies së kafshëve (linjë telefonike, platformë në internet, etj.)?  Si menaxhohen dhe ndiqen këto raportime brenda bashkisë?  7.3 A keni patur raportime për probleme që lidhen me kafshët endacake nga turistët ose  qytetarët e huaj që banojnë në territorin e bashkisë tuaj?  8. Të Dhëna mbi Rastet dhe Zbatimi  8.1 Sa ankesa apo raportime janë regjistruar në 12 muajt e fundit që lidhen me kafshë  endacake, abuzim apo mizori?  8.2 Çfarë veprimesh janë ndërmarrë në përgjigje (hetim, gjoba, ndërhyrje)?  9. Staf dhe Mbikqyrje  9.1 A përfshin struktura e Bashkisë Tuaj inspektorë, oficerë për kafshët apo staf bashkiak të  ngarkuar për monitorimin dhe zbatimin e rregullave për mirëqenien e kafshëve?  9.2 Nëse po, sa persona janë të caktuar dhe në cilën strukturë?  Ku trajtohen dhe ku asgjesohen llumrat ne Bashkine e Tiranes?  paraqes këtë kërkesë për të pasur akses në dokumentacionin zyrtar të vendimeve të marra nga Bashkia Tiranë gjatë periudhës 2003–2006, që lidhen me:  Prishjen e ndërtimeve informale në zonën pranë lumit Lana /Unaza;  Vendime të Këshillit Bashkiak apo të Kryetarit të Bashkisë Tiranë mbi zhvendosjen e komuniteteve rome ose të tjera të pambrojtura;  Procedura të ndjekura për zbatimin e këtyre veprimeve (paralajmërime, plane zhvillimi, etj).  Kjo kërkesë bëhet për qëllime kërkimore/historike/dokumentuese dhe çdo ndihmë për ofrimin e dokumenteve (fotokopje, skanime apo informacion digjital) do të vlerësohej maksimalisht.  1-Në fillim të këtij muaji nisi aksioni për lirimin e hapësirave publike në Tiranë. Sa aksione janë zhvilluar deri më tani nga IMT Tirane?  2-Në cilat lloje subjektesh janë zhvilluar aksionet? Bar-restorante, parkingje, apo subjekte të tjera?  3- Sa subjekte jane njoftuar paraprakisht dhe sa çmontime vullnetare jane kryer deri me tani?  4- Nga nisja e aksionit dhe deri më tani sa metra katrorë hapësirë publike është liruar dhe konkretisht sa në bar-restorante, sa biznese të tjera dhe sa parkingje?  5-A keni pasur kundërshti nga subjektet dhe nëse po, sa referime keni kryer në polici?  Ne linje te komunikimit institucional, ku unë si qytetar jam i përfshirë, kërkoj te me vihet ne  dispozicion trajtimin i ankesës nga bashkia dhe/ose kopje e shkresës Nr. 22387/1 Prot., datë  16.07.2025, e Bashkisë Tirane, te cilën e gjeni te cituar ne shkresën e Prefektit te Qarkut  Tirane,  Informacion sa apartamente jane shperndare gjithsej ne zonen e kombinatit per programin e rindertimit, dhe pse nuk eshte vendosur njoftimi per banoret ne faqen e bashkise tirane per shortet e dates 14 dhe 15 korrik 2025. |  |  |  |  |
| 27 | 29.07.2025 | Ku trajtohen dhe ku asgjesohen llumrat ne Bashkine e Tiranes? |  |  |  |  |
| 28 | 29.07.2025 | paraqes këtë kërkesë për të pasur akses në dokumentacionin zyrtar të vendimeve të marra nga Bashkia Tiranë gjatë periudhës 2003–2006, që lidhen me: Prishjen e ndërtimeve informale në zonën pranë lumit Lana /Unaza; Vendime të Këshillit Bashkiak apo të Kryetarit të Bashkisë Tiranë mbi zhvendosjen e komuniteteve rome ose të tjera të pambrojtura;Procedura të ndjekura për zbatimin e këtyre veprimeve (paralajmërime, plane zhvillimi, etj). Kjo kërkesë bëhet për qëllime kërkimore/historike/dokumentuese dhe çdo ndihmë për ofrimin e dokumenteve (fotokopje, skanime apo informacion digjital) do të vlerësohej maksimalisht. |  |  |  |  |
| 29 | 29.07.2025 | 1-Në fillim të këtij muaji nisi aksioni për lirimin e hapësirave publike në Tiranë. Sa aksione janë zhvilluar deri më tani nga IMT Tirane? Në cilat lloje subjektesh janë zhvilluar aksionet? Bar-restorante, parkingje, apo subjekte të tjera? Sa subjekte jane njoftuar paraprakisht dhe sa çmontime vullnetare jane kryer deri me tani?Nga nisja e aksionit dhe deri më tani sa metra katrorë hapësirë publike është liruar dhe konkretisht sa në bar-restorante, sa biznese të tjera dhe sa parkingje? A keni pasur kundërshti nga subjektet dhe nëse po, sa referime keni kryer në polici? |  |  |  |  |
| 30 | 29.07.2025 | Ne linje te komunikimit institucional, ku unë si qytetar jam i përfshirë, kërkoj te me vihet ne dispozicion trajtimin i ankesës nga bashkia dhe/ose kopje e shkresës Nr. 22387/1 Prot., datë  16.07.2025, e Bashkisë Tirane, te cilën e gjeni te cituar ne shkresën e Prefektit te Qarkut Tirane, |  |  |  |  |
| 31 | 30.07.2025 | Informacion sa apartamente jane shperndare gjithsej ne zonen e kombinatit per programin e rindertimit, dhe pse nuk eshte vendosur njoftimi per banoret ne faqen e bashkise tirane per shortet e dates 14 dhe 15 korrik 2025. |  |  |  |  |
| 32 | 30.07.2025 | po ju drejtohem për të kërkuar informacion zyrtar lidhur me projektin e ndërhyrjes në këtë rrugë, i cili ka nisur më datë 15 maj 2023 me procesin e gërryerjes së asfaltit ekzistues.  Që nga ajo kohë, punimet janë lënë pezull dhe rruga ndodhet në gjendje të rënduar, duke e bërë të vështirë dhe të rrezikshme qarkullimin për banorët e zonës.  Në këtë kuadër, ju lutem të më vini në dispozicion informacionin e mëposhtëm:  • Detaje mbi projektin në fjalë (natyrën e ndërhyrjes, qëllimin dhe fazat e tij);  • Kompania kontraktuese që po kryen punimet;  • Afatet e planifikuara për rifillimin dhe përfundimin e projektit;  • Arsye të mundshme për vonesat në zbatim. |  |  |  |  |
| 33 | 30.07.2025 | Jam paraqitur pranë Njësisë Administrative nr. 6 për tu interesuar për dëmshpërblimin e pronës, por punonjëset me thanë që nuk figuroj në asnjë listë të bashkisë si banor i kësaj njësie administrative dhe rrjedhimisht nuk jam përfitues. Duke qenë se pranë Njësisë Administrative nr 6 ka filluar hedhja e shortit për dëmshpërblimin e qytetarëve, në përputhje me Ligjin nr. 119/2014 “Për të drejtën e informimit” dhe Ligjin nr. 44/2015 “Kodi i Procedurave Administrative”, kërkoj:  1. Të më vihet në dispozicion kopja e plotë e aplikimit tim dhe dokumenteve shoqëruese të dorëzuara nga unë dhe familja ime gjatë periudhës qershor 2021; ose, nëse është më e mundur,  2. Të më mundësohet shikimi i dosjes së plotë të kësaj praktike në ambientet e bashkisë/njësisë administrative.  3. Çdo dokument shoqërues që është regjistruar në emrin tim në kuadër të këtij aplikimi;  4 . Statusin aktual të trajtimit të kësaj kërkese dhe çdo vendim të marrë nga autoritetet përkatëse deri në këtë fazë. |  |  |  |  |
| 34 | 31.07.2025 | Kërkesë për pajisje me dokumentacion për procedurën e tenderuar me numër reference "REF-88503-02-26-2021" me objekt "Rindërtimi i 3(tre) godinave të "Rezidencave Studentore Universitare"(RSU) në Bashkinë Tiranë, "Ndërtimi I godinës tip në SU1 (nr. 18), (Programi i Rindërtimit) |  |  |  |  |
| 35 | 31.07.2025 | Kërkesa ime fillimisht është dërguar në zyrën tuaj dhe, bazuar në komunikimin e brendshëm që përmend Urdhrin Nr. 34349 të Kryetarit të Bashkisë, datë 30.09.2022, kam kuptuar që ajo është pranuar.  Në bazë të Ligjit Nr. 119/2014 "Për të Drejtën e Informimit", do të vlerësoja çdo përditësim në lidhje me statusin e kësaj kërkese, ose nëse nevojitet ndonjë informacion shtesë nga ana ime për të vazhduar procedurën. |  |  |  |  |